ตั้งธนาคารพุทธฯยังไม่ได้แจ้ง มส.
เมื่อวันที่ 10 เม.ย. นายสิปป์บวร แก้วงาม ผอ.สำนักเลขาธิการมหาเถรสมาคม สำนักงานพระพุทธศาสนาแห่งชาติ (พศ.) ในฐานะโฆษก พศ. คนที่ 2 กล่าวถึงกรณีการที่ ธ.ออมสินระบุว่าได้รับ มอบหมายจาก พศ. ให้ดำเนินการจัดตั้ง ธ.พุทธศาสนา ว่า เบื้องต้นยังไม่ทราบรายละเอียด แต่เรื่องดังกล่าวยังไม่เคยนำเข้าสู่การพิจารณาของที่ประชุมมหาเถรสมาคม (มส.) ดังนั้น ที่มีข่าวออกไป จึงอาจจะเป็นการหารือในระดับนโยบายของผู้บริหาร และมีการพูดคุยในหลักการเบื้องต้น อย่างไรก็ตาม หากได้ข้อสรุปแล้วจะต้องมีการนำเข้าสู่การพิจารณาของ มส.ด้วย เพราะถือว่าเป็นเรื่องที่เกี่ยวข้องกับการปกครองคณะสงฆ์,ทั้งนี้ มีรายงานว่า เมื่อช่วงเดือน มี.ค.ที่ผ่านมา ทาง ธ.ออมสินระบุว่า พศ.ได้ประสาน ธ.ออมสินให้จัดตั้ง ธ.พุทธศาสนาขึ้น โดยการหารือเบื้องต้นคือ วัดต่างๆต้องมาเปิดบัญชีกับ ธ.ออมสิน ทั้งจะมีการพัฒนาระบบคิวอาร์โค้ดของแต่ละวัด พัฒนาระบบเพื่อให้มีข้อมูลวัดทั้งหมดในประเทศไทยรวมอยู่ที่ ธ.ออมสิน ถ้ามา ธ.ออมสินแล้วต้องการบริจาคเงินให้กับวัดใด ก็สามารถเลือกได้ทันที เหมือนกับการชำระบิลค่าสินค้า บริการต่างๆ ทั้งยังสามารถดำเนินการได้ผ่านโมบาย แบงกิ้ง เพียงแค่สแกนคิวอาร์โค้ดก็สามารถทำบุญบริจาคได้.
ทาง ธ.ออมสินระบุว่า พศ.ได้ประสาน ธ.ออมสินให้จัดตั้ง ธ.พุทธศาสนาขึ้น โดยการหารือเบื้องต้นคือ วัดต่างๆต้องมาเปิดบัญชีกับ ธ.ออมสิน ทั้งจะมีการพัฒนาระบบคิวอาร์โค้ดของแต่ละวัด
มหาเถรสมาคม,ธนาคารออมสิน,ธนาคารพระพุทธศาสนา,มส.,เปิดบัญชี,การศึกษา